jkorsvik/nowiki_second_scrape_merged huggingface dataset:
Peter Frampton

Peter Kenneth Frampton (født 22. april 1950 i Beckenham i London) er en engelsk musiker og gitarist som er mest kjent for sine soloutgivelser på 1970-tallet, men også med diverse engelske bandprosjekter.
Allerede da han var ti år gammel spilte han i sitt første band kalt The Little Ravens, hvor også David Bowie var medlem. Da han ble 16 år gammel ble han profesjonell musiker og på slutten av 1960-tallet arbeidet og spilte han sammen med Steve Marriott fra tidligere The Small Faces, i en gruppe som kalte seg Humble Pie, men han dro derfra i 1971 for å forsøke seg på en solokarriere.
Frampton debuterte med en soloutgivelse i 1972 med albumet Wind Of Change, som ble etterfulgt av Peter Frampton's Camel i 1973 og stadig flere helt til 1977. I denne perioden stiftet han livegruppa Camel, som ble endret til Peter Frampton's Camel for å skille den fra progrockgruppa Camel. I 1976 kom livealbumet Frampton Comes Alive !, hvor han markerer seg med lydutstyret Talkbox på den 14 minutter lange låta  «Do You Feel Like We Do ?», og formen kjennetegner selv Frampton i dag. Denne utgivelsen ble også hans gjennombrudd og solgte nesten en million eksemplarer på verdensbasis. 
Utover 1970-tallet kom for øvrig Frampton i skyggen av progressiv rock, men han fortsatte å produsere og utgi soloalbum utover 1980-tallet. I 2006 kom hans foreløpige siste utgivelse Fingerprints.


== Diskografi ==
Wind of Change (1972)
Frampton's Camel (1973)
Somethin's Happening (1974)
Frampton (1975)
Frampton Comes Alive! (1976)
I'm in You (1977)
Where I Should Be (1979)
Rise Up (1980)
Breaking All the Rules (1981)
The Art of Control (1982)
Premonition (1986)
When All the Pieces Fit (1989)
Peter Frampton (1994)
Frampton Comes Alive! II (1995)
Live In Detroit (2000)
Now (2003)
Live in San Francisco March 24, 1975 (2004)
2004 Summer Tour (2004)
Fingerprints (2006)


== Referanser ==


== Eksterne lenker ==
Offisielt nettsted 
(en) Peter Frampton – kategori av bilder, video eller lyd på Commons 
(en) Peter Frampton på Internet Movie Database 
(sv) Peter Frampton i Svensk Filmdatabas 
(fr) Peter Frampton på Allociné 
(en) Peter Frampton på AllMovie 
(en) Peter Frampton hos The Movie Database 
(en) Peter Frampton hos Internet Broadway Database 
(en) Peter Frampton på Discogs 
(en) Peter Frampton på MusicBrainz 
(en) Peter Frampton på SoundCloud 
(en) Peter Frampton på Spotify 
(en) Peter Frampton på Songkick 
(en) Peter Frampton på Genius — sangtekster 
(en) Peter Frampton på AllMusic 
Peter Frampton på Twitter 
Peter Frampton på Facebook 
Peter Frampton på Instagram 
Peter Frampton på Myspace
Peter Hans Kolvenbach

Peter-Hans Kolvenbach (født 30. november 1928 i Druten i Nederland, død 26. november 2016 i Beirut) var den 29. generalsuperior for jesuittordenen, den største av de katolske mannsordenene.


== Biografi ==


=== Bakgrunn ===
Peter Hans Kolvenbach voskte opp i Druten nær Nijmegen i Nederland. Der var han elev ved Kanisiuskollegiet, der han særlig fordypet seg i moderne språk. Han trådte inn i jesuittenes novisiat i Mariendaal den 7. september 1948.  Etter filosofistudier ved Berchmansinstituttet i Nijmegen ble han assignetrt til Libanon, der han tok doktotgrad i teologi ved det jesuittdrevne Université Saint-Joseph i Beirut.


=== Prest ===
Kort etter ble han presteviet i 1961 som prest for den armenske katolske kirke, en av de østkirker som er i full kommunion med Roma.
Fra 1963 til 1976 underviste han i allmenn og orientalsk linguistikk i Haag, Paris og Beirut. På siste sted ble han professor for generell lingvistikk ved Université de Saint-Joseph. Dette vervet hadde han til 1981, da han ble kalt av ordenens daværende generalsuperiou Pedro Arrupe til rektor for Det pavelige orientalske institutt i Roma.
I årene ved Saint-Joseph var han tidvis også sin ordens provinsialsuperior for subprovinsen Midtøsten.


=== Ordensgeneral ===
Den sterkt sykdomsreduserte generalsuperior Pedro Arrupe kunne etterhvert i mindre grad utøve sitt lederembede. Pater Arrupe hadde selv ønsket et slikt nyvalg, men pave Johannes Paul II valgte å gripe inn i ordenens indre prosesser og innsatte kommissarisk som midleridig lederskap patrene Paolo Dezza og Giuseppe Pittau. Senere, den 13. september 1983, ble Kolvenbach valgt på ordenens 33. generalforsamling til dens 29. general, og han avløste således Dezza og Pittau.
Den 2. februar 2006 meddelte pater Kolvenbach ordenen at han med pave Benedikt XVIs samtykke ønsket å fratre i 2008, det året han fylte åtti år. Den 14. januar 2008 ble etterfølgeren valgt.


== Referanser ==
Brigham Young University Hawaii

Brigham Young University Hawaii er et mormonsk universitet i Laie, på øya O'ahu 45 km nord for Honolulu, Hawaii i USA. Det ble grunnlagt i 1955 og har en tilknytning til Brigham Young University i Provo, Utah. Det er også et mormonsk universitet i Idaho – BYU Idaho.
BUY Hawaii hadde i 2006 i alt 2 473 studenter, og tilbød studier opp til bachelorgrad. Skolepengene var samme år US$ 3 040. mange av studentene finansierer studiene ved å arbeide for Polynesian Cultural Center i Laie, som er øygruppens største «levende museum» for den polynesiske kulturen på Hawaii.
Rektor Steven Charles Wheelwright ble tilsatt i 2007, før dette var han professor ved Harvard Business School, og har ledet den mormonske misjonen i Storbritannia.


== Eksterne lenker ==
(en) Offisielt nettsted 
(en) Brigham Young University–Hawaii – kategori av bilder, video eller lyd på Commons 
Brigham Young University
Brigham Young University Idaho

Brigham Young University Idaho er et mormonsk universitet i småbyen Rexburg i delstaten Idaho, USA.
Det ble grunnlagt av mormonkirgen i 1888 som Bannock Stake Academy, og gikk 1923-2000 under navnet Ricks College. Universitetet har en tilknytning til Brigham Young University i Provo i Utah, og det er også et mormonsk universitet i Hawaii – BYU Hawaii.
Om lag 99 prosent av studentene ved BYU Idaho er mormoner, og de kommer fra 40 land på kloden.BUY Idaho hadde i 2007 i alt 13 259 studenter, og tilbød studier opp til mastergrad. 
De seks skolene (colleges) ved BYU IDaho er:

Agriculture and Life Sciences
Business and Communication
Education and Human Development
Language and Letters
Performing and Visual Arts
Physical Sciences and EngineeringRektor Kim B. Clark ble tilsatt i 2005, før dette var han professor ved Harvard Business School.Mitt Romney studerte ved BYU.


== Referanser ==


== Eksterne lenker ==
(en) Offisielt nettsted 
(en) Brigham Young University–Idaho – kategori av bilder, video eller lyd på Commons
Bessheim Fjellstue

Bessheim er en fjellstue i Sjodalen og ligger 964 moh ved Øvre Sjodalsvatnet på fjellovergangen mellom Valdres og Gudbrandsdalen (Fylkesvei 51 over Valdresflya). Bessheim består av 30 bygninger med 150 sengeplasser og har eget kraftverk. I tillegg til fjellstuen, som har 65 sengeplasser og spisesal med plass til 130 gjester, er det hytter, leiligheter og caravan og campingplass.  
Sesongen på Bessheim er fra først i februar til etter høstferien i oktober. Utenom sesong er det mulig å leie hytter med selvhushold. 
Bessheim ligger 5 km frå Gjendesheim, der man tar båten i fra når man skal gå Besseggen.      


== Historie ==
Opprinnelig var Bessheim seter til gården Nordigard Storvik og begynte å ta imot turister på slutten av 1800-tallet.  Det opprinnelige seterhuset er fortsatt en del av fjellstuen.  
Kari Lund og Ragnhild Sjurgard er vertskapet på Bessheim og tok over driften i november 2004 fra besteforeldrene Kari og Knut Lund som drev fjellstuen i 50 år.  Fjellstuen har vært eid av familien siden den ble opprettet og har styrt den sammenhengende over fem generasjoner.  


== Eksterne lenker ==
Bessheim's hjemmesider
Jentene styrer Bessheim-skuta
Torhild Staahlen

Torhild Staahlen (født 25. september, 1947 i Skien, død 17. desember 2021) var en norsk mezzo-sopran. Hun var ansatt ved Den Norske Opera fra 1967 til 1969 og fra 1971 til 2000 og operadebuterte som Suzuki i Madama Butterfly ved Den Norske Opera i 1971.Hun har sunget mer enn seksti roller, blant tittelrollen i Carmen, Octavian i Der Rosenkavalier, Azucena i Il trovatore, Amneris i Aïda og Ulrica i Un Ballo in Maschera. Hun har også sunget en rekke oratorier og konserter og hadde mer en tjue verk på repertoaret, blant annet Johann Sebastian Bachs H-moll Messe, Georg Friedrich Händels Messias, Johannes Brahms’ Alt Rapsodie, Ludwig van Beethovens 9. symfoni og Edward Elgars Sea Pictures.
Hun hadde gjesteopptredener i Sverige, Danmark, Finland, Tyskland, Skottland, England og USA.
Torhild Staahlen etablerte sitt eget legat for sangere, musikere og komponister som første gang ble utdelt i 1997. I 2019 ble resten av midlene på samlet kr 350.000.- utdelt til kunstnere fra Telemark. Dette skjedde i et storslått arrangement i Ibsenhuset den 4.09.2019.Hun var utdannet ved Musikkonservatoriet i Oslo og Statens Operahøgskole. 
Hun var gift med Den Norske Operas 1. repetitør og dirigent Neil David Percival Dodd (1939–2005) som var ansatt ved Den Norske Opera fra 1973.


== Referanser ==


== Kilder ==
International Who's Who in Classical Music, pp 746, David M. Cummings, Europa Publications, 2003, ISBN 185743174X [1]
Cappelens musikkleksikon, Vol. 6, pp 213, J.W Cappelens Forlag as, 1980, ISBN 82-02-03689-5
Brandeis University

Brandeis University er et privat universitet i Waltham i delstaten Massachusetts, USA, om lag 13 km vest for Boston. Det er et kvalitetsuniversitet basert på forskning.Skolen ble grunnlagt i 1948, og er oppkalt etter den første jødiske høyesterettsdommeren i USA – Louis Dembitz Brandeis (1856–1941).
Heller School for Social Policy and Management er kjent for meget anerkjente, høyere studier i sosiallære, sosialpolitikk og internasjonale forhold.
Brandeis hadde i 2018 i alt 5 800 studenter opp til doktorgradsnivå (Ph.D). Skolepengene var samtidig på US$ 53 260 per year.Ronald D. Liebowitz ble rektor i 2016.


== Referanser ==


== Eksterne lenker ==
(en) Brandeis University – kategori av bilder, video eller lyd på Commons
Trengselsstyrken

Trengselsstyrken (på engelsk Tribulation Force) er andre bok i serien Latt tilbake; om dem som ble igjen etter at Jesus hadde hentet de kristne. Serien er skrevet av Tim LaHaye og Jerry B. Jenkins.
De var blant dem som ble igjen etter at Jesus hadde hentet de kristne. Rayford, Buck, Chloe og Bruce dannet Trengselsstyrken; en gruppe som skal vitne om Jesus, og kjempe mot Antikrist. Rayford Steele og Cameron Williams føler seg presset til å begynne å jobbe for mannen de tror kan være Antikrist. Nicolae Carpathia tar over FN, undertegner en fredsavtale på 7 år med Israel, og begynner å lokke verdens nasjoner sammen for å skape en global landsby. Mens alt dette som det er profetert om i Bibelen skjer begynner Guds dom å falle over jorden.


== Karakterene ==
Rayford Steele, midt i 40-årene, pilot for Pan-Continental. Mistet kone og sønn i bortrykkelsen. Medlem av Trengselsstyrken.
Cameron ("Buck") Williams, tidlig i 30-årene, stjernereporter for Global Weekly. Så hvordan Carpathia på en morderisk måte tok makten, og manipulerte alle som ikke hadde Guds beskyttelse. Medlem av Trengselsstyrken.
Chloe Steele, tidlig i 20-årene, tidligere student ved Stanford University. Mistet mor og bror i bortrykkelsen. Datter av Rayford. Medlem av Trengselsstyrken.
Bruce Barnes, midt i 40-årene, assistentpastor i New Hope Village Church. Leder for Trengselstyrken.
Amanda (White) Steele, midt i 40-årene, kjente Rayfords kone Irene som ble bortrykket. Har akkurat blitt med i Trengselsstyrken. Gift med Rayford.
Hattie Durham, tidlig i 20-årene, tidligere flyvertinne for Pan-Continental. Personlig assistent for Nicolae Carpathia.
Chaim Rosenzweig, sent i 60-årene, Israelsk botaniker og statsmann. Oppfant en formel som fikk Israels ørkener til å blomstre.
Dr. Tsion Ben-Juda, sent i 40-årene, rabbiner og Israelsk statsmann. Har studert bibelske profetier om Messias i flere år.
Steve Plank, tidligere utgiver av Global Weekly og Bucks sjef. Nå pressesekretær for Carpathia
Peter Mathews, sent i 40-årene, tidligere erkebiskop. Nå sjef for den nye Babylonske verdenstroen
Nicolae Carpathia, midt i 30-årene, generalsekretær i FN. Mannen Trengselsstyrken tror er Antikrist.
Bergljot Stokkan

Bergljot Stokkan (født 4. mai 1932) er en norsk politiker. Hun var ordfører i Hitra kommune for Senterpartiet 1981–1983 og da hun ble valgt ble hun kommunens første kvinnelige ordfører. I 2011 ble hun innvalgt i Hitra kommunestyre for Pensjonistpartiet.


== Referanser ==
Isak Hegerberg

Isak Harald Hegerberg (født 8. februar 1924 i Kvenvær i Sør-Trøndelag, død 10. desember 2007 samme sted) var en norsk kjøpmann og politiker (H).
Han vokste opp på Monsøya i ytre Kvenvær utenfor fast-Hitra som sønn av Peder Hegerberg og Ingeborg Aune. I sin ungdom var han fisker. Han giftet seg i 1946 med Ingrid Jensen og overtok svigerfarens landhandel med post- og dampskipsekspedisjon på Valen på Monsøya, som de drev i 40 år. De utvidet også forretningen med fiskemottak og tangmelproduksjon. I 1983 flyttet de til Stein (Stene) i Kvenvær, hvor de drev dagligvareforretning i 17 år.Hegerberg var medlem av kommunestyret i 24 år, først i Kvenvær, fra 1964 i sammenslåtte Hitra kommune. Han var Hitras ordfører 1968–1971 og 1976–1981. Han var også medlem av Sør-Trøndelag fylkesting i to perioder.


== Referanser ==
Margrethe Sandvand

Margrethe Sandvand (født 19. august 1973 i Busan, Sør-Korea) er designeren bak «nasjonaldrakt for koreansk adopterte i Norge». Hun ble adoptert til Norge i 1977, hennes koreanske navn var da Jung Hyun Ok. Hun vokste opp på en bondegård i Flekkefjord, men er nå bosatt i Oslo.


== Eksterne lenker ==
Adopsjonsdrakt «Nasjonaldrakt» for koreansk adopterte i Norge
Nytid -Hybridens bunad
Clue Norge

Clue Norge AS er et norskeid, privat IT-selskap som utvikler, markedsfører og selger Clue elektroniske ordbøker for alle plattformer. Clue ble første gang lansert i 1987. Ordbøkene finnes på engelsk, tysk, fransk, spansk, portugisisk, polsk, russisk, finsk, svensk, dansk, bokmål og nynorsk og er utviklet i samarbeid med næringslivet. Både programvaren og orddatabasene eies og utvikles av Clue Norge, og ordbøkene oppdateres kontinuerlig.
Clue kan brukes installert på PC/Mac, via alle nettlesere og som app for iOS og Android.
Det finnes både generelle og fagorienterte ordbøker. Clue dekker over 200 fagområder og har egen juridisk, økonomisk, teknisk og medisinsk ordbok.
Til og fra norsk finnes Clue ordbok på følgende språk:

engelsk
tysk
spansk
franskEnspråklige ordbøker på bokmål, nynorsk, engelsk, tysk, spansk og fransk er inkludert.
Til og fra engelsk finnes Clue ordbok på følgende språk:

norsk
fransk
spansk
portugisisk
polsk
finsk
svensk
dansk
russiskEnspråklige ordbøker på bokmål, nynorsk, engelsk, fransk, spansk, svensk og dansk er inkludert.


== Eksterne lenker ==
Clue Norge – Clue Norges hjemmeside
CLUE

CLUE er en bokserie for ungdom i alderen 9-14 år, skrevet av Jørn Lier Horst. Navnet CLUE er satt sammen av den første bokstaven i navnene til hovedpersonene i bøkene: Cecilia, Leo, Une og hunden Egon.
De åtte første bøkene i serien er dramatisert som et familiehørespill av NRK Radioteatret.Den første CLUE-filmen, CLUE: Maltesergåten, hadde kinopremiere 27. august 2021 og er basert på de fire første bøkene i bokserne, deriblant boken Maltesergåten.I 2021 ble bøkene gjenutgitt som tegneserieutgave, illustrert av Jonas A. Larsen


== Bøkene i CLUE-serien ==


== Referanser ==


== Eksterne lenker ==
CLUE nettside
CLUE på Kagge forlag Arkivert 27. oktober 2020 hos Wayback Machine.
CLUE Tegneserie
Finn Abrahamsen

Finn Abrahamsen (født 14. mai 1949) er en tidligere norsk politioverbetjent. Han ledet voldsavsnittet i Oslo-politiet fram til han ble pensjonert i 2007.
Abrahamsen har kapteinsgrad fra Hæren og har tilbrakt fire perioder i FN-tjeneste i Libanon og tidligere Jugoslavia. Han begynte i Oslo-politiet i 1971, og ble politiavdelingssjef for voldsavsnittet i volds- og vinningsseksjonen i 1994.
Etter at han ble pensjonist er han blitt engasjert av TV Norge som programmedarbeider i serien Etterlyst. Abrahamsen virker også som Privatetterforsker.


== Priser ==
2004: Åpenhetsprisen fra Mental Helse på Verdensdagen for psykisk helse i oktober 2004
2004: Årets Osloborger, Aftenposten
2006: «Kommunikasjonsprisen» fra Kommunikasjonsforeningen for en aktiv og klok bruk av kommunikasjon som virkemiddel


== Kilder ==
Aftenposten 13. mai 2009, kulturdelen s. 13
Otto III av Kärnten

Otto III (født ca. 1265, død 25. mai 1310) av huset Görz var hertug av Kärnten og greve av Tirol.
Han var sønn av hertug Meinhard av Kärnten og Elisabet av Bayern. I sitt ekteskap med Eufemia av Schlesien-Liegnitz fikk han fire døtre:

pfalzgrevinne Anna ved Rhinen (1300–?), ∞ Rudolf II
dronning Elisabet av Sicilia (?), ∞ Pietro II
Ursula (?)
Eufemia (?)


== Referanser ==
Rolf Börjlind

Rolf Börjlind (født 7. oktober 1943 i Västra Skrävlinge utenfor Malmö) er en svensk poet, skuespiller, regissør og manusforfatter som er mest kjent for filmene om Jönssonligan (den svenske utgaven av Olsenbanden) og dessuten filmene om Martin Beck som ble laget mellom 1997 og 2007. Videre har han skrevet to av filmene om Wallander.
Han er gift med manusforfatter Cilla Börjlind som han også skriver sammen med.


== Poesi ==
1977 – PERSONA NON GRATA. Med LP-plate. 1977
1977 – Utstilling på Moderne museet i Stockholm med samme navn; Persona Non Grata
1976 – NYA TIDER NYA ÄNGLAR. Bok og kassett i Jiffypose.


== Filmografi (utvalg) ==


=== Manus ===


==== 2000-tallet ====


==== 1990-tallet ====


==== 1980-tallet ====


=== Skuespiller ===


=== Regi ===


=== Produsent ===


== Priser ==
Guldbagge for beste manus sammen med Peter Dalle for Yrrol, 1994.


== Referanser ==


== Eksterne lenker ==
(en) Rolf Börjlind på Internet Movie Database 
(sv) Rolf Börjlind i Svensk Filmdatabas 
(da) Rolf Börjlind på Filmdatabasen 
(da) Rolf Börjlind på danskefilm.dk 
(da) Rolf Börjlind på danskfilmogtv.dk 
(da) Rolf Börjlind på Scope 
(fr) Rolf Börjlind på Allociné 
(en) Rolf Börjlind på AllMovie 
(en) Rolf Börjlind hos The Movie Database
Caroline Wozniacki

Caroline Wozniacki (født 11. juli 1990 i Odense) er en dansk tidligere profesjonell tennisspiller. Hun har polske foreldre og er bosatt i Monte Carlo. Hennes forbilder er Steffi Graf og Martina Hingis.Som 15-åring begynte Wozniacki å spille på WTA-touren, etter flere gode prestasjoner i verdens største juniorturneringer. Hun var per 11. oktober 2010 rangert som nummer én på WTA-rankingen. Wozniacki hadde pr. 22. juni 2009 spilt inn om lag 11,2 millioner kroner til tross for at hun på det tidspunktet kun var 19 år gammel. Hun er 1,77 meter høy og veier 58 kg.
Hennes største seier i karrieren kom mot Simona Halep i Australian Open finalen i 2018. Med sifrene 7-6 (2) 3-6 6-4 vant hun sin første grand slam tittel i karrieren.


== Meritter ==
2008: Tredje runde i Wimbledon
2009: Finale i US Open
2010: Kvartfinale i French Open
2010: Semifinale i US Open
2011: Semifinale i Australian Open
2011: Semifinale i US Open
2014: Finale i US Open
2016: Semifinale i US Open
2017: Kvartfinale i French Open
2018: Vinner av Australian Open


=== I juniorklassen ===
2005: Vinner av Orange Bowl singel
2005: Finale i Orange Bowl dobbel
2006: Finale i Australian open singel
2006: Finale i French open dobbel
2006 : Vinner av Wimbledon singel


== Referanser ==


== Eksterne lenker ==
(en) Offisielt nettsted 
(en) Caroline Wozniacki – kategori av bilder, video eller lyd på Commons 
(en) Caroline Wozniacki på Internet Movie Database 
(en) Caroline Wozniacki hos The Movie Database 
(en) Caroline Wozniacki på Discogs 
(de) Caroline Wozniacki – Munzinger Sportsarchiv 
(en) Caroline Wozniacki – Olympics.com 
(en) Caroline Wozniacki – Olympic.org 
(en) Caroline Wozniacki – Olympedia 
(en) Caroline Wozniacki – Sports-Reference (OL-resultater – arkivert) 
(en) Caroline Wozniacki – WTA Tennis 
(en) Caroline Wozniacki – ITF Tennis 
(en) Caroline Wozniacki – FedCup 
(en) Caroline Wozniacki på Twitter 
(en) Caroline Wozniacki på Facebook 
(en) Caroline Wozniacki på Instagram
Hsieh Su-wei

Hsieh Su-Wei (født 4. januar 1986 i Taipeh på Taiwan) er en profesjonell tennisspiller.


== Grand Slam-titler ==
 Wimbledon:
Double damer: 2013 (sammen med Peng Shuai)
 French Open:
Double damer: 2014 (sammen med Peng Shuai)


== Referanser ==


== Eksterne lenker ==
(en) Hsieh Su-Wei – Olympics.com 
(en) Hsieh Su-Wei – Olympedia 
(en) Hsieh Su-Wei – Sports-Reference (OL-resultater – arkivert) 
(en) Hsieh Su-Wei – WTA Tennis 
(en) Hsieh Su-Wei – ITF Tennis 
(en) Hsieh Su-Wei – FedCup
James Van Allen

James Alfred Van Allen (født 7. september 1914, død 9. august 2006) var en amerikansk fysiker med tilknytning til Universitetet i Iowa. Han er mest kjent for å ha ledet utviklingen av de vitenskapelige instrumentene for de første amerikanske satellittene Explorer I og  Explorer III.
Satellitene var blant annet utstyrt med geigertellere som skulle undersøke graden av kosmisk stråling i atmosfæren. Resultatene fra disse målingene førte til den første vesentlige vitenskapelige oppdagelsen i romalderen – påvisningen av Jordens to strålingbelter, Van Allen-beltene.


== Priser (utvalg) ==
1989 – Crafoordprisen
1978 – Royal Astronomical Societys gullmedalje


== Referanser ==
Marija Kirilenko

Marija Jurjevna Kirilenko (russisk Мария Юрьевна Кириленко, født 25. januar 1987 i Moskva) er en russisk kvinnelig profesjonell tennisspiller.


== Referanser ==


== Eksterne lenker ==
Offisielt nettsted 
(en) Maria Kirilenko – kategori av bilder, video eller lyd på Commons 
(en) Marija Kirilenko – Olympedia 
(en) Marija Kirilenko – Sports-Reference (OL-resultater – arkivert) 
(en) Marija Kirilenko – WTA Tennis 
(en) Marija Kirilenko – ITF Tennis 
(en) Marija Kirilenko – FedCup
Frode Larsen

Frode Larsen (født 9. juli 1988) er keeper for Follo Fotball. Han har også landskamper på yngre landslag fra G16 til G19. 
Larsen kom opprinnelig fra Lyn og ble lånt ut til Moss FK og Bærum SK mens han spilte for Vålerenga.


== Referanser ==


== Eksterne lenker ==
(en) Frode Larsen – Transfermarkt 
(no) Frode Larsen – Norges Fotballforbund
Jelena Dementjeva

Jelena Vjatsjeslavovna Dementjeva (Елена Вячеславовна Дементьева; født 15. oktober 1981 i Moskva) er en russisk kvinnelig profesjonell tennisspiller.
Hun ble olympisk mester under OL 2008 i Beijing. I finalen beseiret hun sin landsmann Dinara Safina med 3-6, 7-5, 6-3.


== Referanser ==


== Eksterne lenker ==
(ru) Offisielt nettsted 
(en) Elena Dementieva – kategori av bilder, video eller lyd på Commons 
(en) Jelena Dementjeva på Internet Movie Database 
(de) Jelena Dementjeva – Munzinger Sportsarchiv 
(en) Jelena Dementjeva – Olympedia 
(en) Jelena Dementjeva – Sports-Reference (OL-resultater – arkivert) 
(en) Jelena Dementjeva – WTA Tennis 
(en) Jelena Dementjeva – ITF Tennis 
(en) Jelena Dementjeva – FedCup
Nikolaj Heinrich

Nikolaj Heinrich (født 1938) er en grønlandsk politiker. Han representerer partiet Siumut. 
Han tok over som borgermester i Nuuk kommune 1. desember 2007 etter at daværende ordfører Agnethe Davidsen døde. Da kommunestyret skulle velge ny borgermester i et ekstraordinært kommunestyremøte i Nuuk Rådhus var det i første valgrunde Heinrich og Per Berthelsen (Demokraatit) som fikk flest stemmer, og i andre valgrunde fikk Heinrich 8 stemmer, mot Berthelsens 5.Han er opprinnelig skipper på fiskebåt, og har hatt tillitsverv innen fiskeriorganisasjoner, og har også vært medlem av Grønlands Landsting.


== Referanser ==
Casey Dellacqua

Casey Dellacqua (født 11. februar 1985 i Perth) er en australsk kvinnelig profesjonell tennisspiller.


== Grand Slam-titler ==
 French Open:
Mixed double 2011 (sammen med Scott Lipsky)


== Referanser ==


== Eksterne lenker ==
Offisielt nettsted 
(en) Casey Dellacqua – kategori av bilder, video eller lyd på Commons 
(en) Casey Dellacqua – Olympics.com 
(en) Casey Dellacqua – Olympedia 
(en) Casey Dellacqua – Sports-Reference (OL-resultater – arkivert) 
(en) Casey Dellacqua – Australian Olympic Committee 
(en) Casey Dellacqua – WTA Tennis 
(en) Casey Dellacqua – ITF Tennis 
(en) Casey Dellacqua – FedCup 
(en) Casey Dellacqua – Tennis Australia